2018-12-20

Pressemeddelelse

**Engcon har rundet mere end 100.000 følgere på sociale medier**

**De sociale medier er blevet et vigtigt mødested for mange af Engcons kunder, og en stigende del af kommunikationen med kunder og brugere foregår i dag netop på de sociale medier. Friske tal viser, at Engcon nu har mere end 100.000 personer på sine forskellige kanaler, Et klart signal om, at Engcon engagerer sig og fremviser sine aktiviteter på en interessant måde.**

– For os er det naturligt at være tilstede og være aktive, der hvor vores kunder er. De sociale medier er derfor et helt naturligt sted for os, hvilket også har afspejlet sig i den feedback, vi har modtaget fra dem, der følger os. De vil gerne vide det seneste, se spændende ting og have svar på deres spørgsmål. Vi arbejder benhårdt på at give dem det, de vil have, siger Sten Strömgren, kommunikationsansvarlig hos Engcon.

Engcon har i dag ti Facebook-konti, en for hvert marked, hvor selskabet er aktivt, og en "Facebook official" til andre markeder, to Twitter-konti, seks Instagram-konti, en YouTube-konto og en LinkedIn-konto.

– Selv om de sociale medier er blevet en vigtig kontaktflade ud mod vores kunder, vil vi også gerne understrege, at vores hjemmeside stadig er vigtig i vores kommunikation. Der præsenterer vi alle vores produkter med tekniske data, nyheder, pressemeddelelser, kontaktoplysninger og meget mere, siger Sten Strömgren.

**Kontakt:**  
Sten Strömgren, engcon Group | +46 [0]70 529 96 32